Plāns sieviešu un vīriešu vienlīdzīgu tiesību un iespēju veicināšanai 2021.-2023.gadam

**Satura rādītājs**

[Lietotie saīsinājumi 3](#_Toc54680064)

[1. Plāna kopsavilkums 4](#_Toc54680065)

[2. Plāna ietvaros īstenojamie pasākumi 7](#_Toc54680066)

# **Lietotie saīsinājumi**

|  |  |
| --- | --- |
| ANO | - Apvienoto Nāciju Organizācija |
| CSP | - Centrālā statistikas pārvalde |
| EK | - Eiropas Komisija |
| EM | - Ekonomikas ministrija |
| EP | - Eiropas Padome |
| ES | - Eiropas Savienība |
| ESF | - Eiropas Sociālais fonds |
| FM | - Finanšu ministrija |
| IeM | - Iekšlietu ministrija |
| IZM | - Izglītības un zinātnes ministrija |
| JPA | - Juridiskās palīdzības administrācija |
| JSPA | - Jaunatnes starptautisko programmu aģentūra |
| KKC | - biedrība “Kaņepes laikmetīgās kultūras centrs” |
| KM | - Kultūras ministrija |
| Komiteja | - Dzimumu līdztiesības komiteja |
| LBAS | - biedrība “Latvijas Brīvo arodbiedrību savienība” |
| LDDK | - biedrība “Latvijas Darba devēju konfederācija” |
| LIAA  LJP | - Latvijas Investīciju attīstības aģentūra  - biedrība “Latvijas Jaunatnes padome” |
| LM | - Labklājības ministrija |
| MK | - Ministru kabinets |
| NAP | - Nacionālais attīstības plāns |
| NVD | - Nacionālais veselības dienests |
| NVO | - nevalstiskās organizācijas |
| PKC | - Pārresoru koordinācijas centrs |
| PMLP | - Pilsonības un migrācijas lietu pārvalde |
| SIF | - Sabiedrības integrācijas fonds |
| SPKC | - Slimību profilakses un kontroles centrs |
| TM | - Tieslietu ministrija |
| UNESCO | - Apvienoto nāciju Izglītības, zinātnes un kultūras organizācija |
| VARAM | - Vides aizsardzības un reģionālās attīstības ministrija |
| VAS | - Valsts administrācijas skola |
| VBTAI | - Valsts bērnu tiesību aizsardzības inspekcija |
| VDI | - Valsts darba inspekcija |
| VIAA | - Valsts izglītības attīstības aģentūra |
| VISC | - Valsts izglītības satura centrs |
| VK | - Valsts kanceleja |
| VM | - Veselības ministrija |
| VP | - Valsts policija |

# **Plāna kopsavilkums**

Plāna sieviešu un vīriešu vienlīdzīgu tiesību un iespēju veicināšanai 2021.-2023.gadam (turpmāk – Plāns) **mērķis ir nodrošināt integrētu, mērķtiecīgu un efektīvu politiku, kas sekmē sieviešu un vīriešu vienlīdzīgu tiesību un iespēju īstenošanu**. Mērķa sasniegšanai tiek izvirzīti trīs rīcības virzieni: (1) sieviešu un vīriešu vienlīdzīgas tiesības un iespējas darba tirgū un izglītībā; (2) vardarbības ģimenē un ar dzimumu saistītas vardarbības novēršana; (3) dzimumu līdztiesības integrētās pieejas stiprināšana nozaru politikās. Plānā iekļauti arī pasākumi, kas izriet no LM, LBAS un LDDK projekta “Līdzsvars visiem (B4A)”[[1]](#footnote-1); SIF, PMLP un Nodrošinājuma valsts aģentūras projekta “Dažādības veicināšana”[[2]](#footnote-2); LM projekta “Profesionāla sociālā darba attīstība pašvaldībās”[[3]](#footnote-3); KM projekta “Latvijas romu platforma V”[[4]](#footnote-4), kā arī KKC, Portugāles Katoļu universitātes Cilvēku attīstības pētījuma centra, organizācijas “Veselības un kopienu centrs” (Spānija), organizācijas “Re:Generations” (Serbija), Eiropas Drošas naktsdzīves tīkla “Nightlife Empowerment & Well-being Network – New Net” un Berlīnes Klubu un Kultūras pasākumu asociācijas projekta “Sexism Free Night”.[[5]](#footnote-5)

Daļu no Plānā ietvertajiem pasākumiem plānots organizēt sasaistē ar starptautiski atzīmējamām dienām, tādējādi akcentējot attiecīgā problēmjautājuma nozīmi sabiedrībā. Piemēram, atsevišķus 1.rīcības virziena pasākumus paredzēts sasaistīt ar Darba svētku jeb Starptautiskās strādnieku solidaritātes dienas (1.maijs) un Starptautiskās vienlīdzīgas darba samaksas dienas (18.septembris) publicitātes pasākumiem; daļu 2.rīcības virziena pasākumu ar Starptautisko pretvardarbības dienu (2.oktobris), bet 3.rīcības virzienā plānoti pasākumi ar publicitāti Starptautiskajā antidiskriminācijas dienā (1.februāris), Starptautiskajā sieviešu dienā (8.marts), Starptautiskajā jaunatnes dienā (12.augusts) un Starptautiskajā vīriešu dienā (19.novembris). Plānā ietverti arī vairāki pasākumi, kurus dažādu iemeslu dēļ nav izdevies īstenot Plāna sieviešu un vīriešu vienlīdzīgu tiesību un iespēju veicināšanai 2018.-2020.gadam ietvaros, bet kuri aktualitāti saglabā arī 2021.-2023.gada periodā.

Plāna izstrāde tika uzsākta 2020.gada martā, vispusīgi analizējot faktisko dzimumu līdztiesības situāciju sabiedrībā, līdzšinējo uz dzimumu līdztiesības veicināšanu vērsto politikas plānošanas dokumentu rezultātus, kā arī organizējot neformālas diskusijas ar dažādu nozaru politikas plānotājiem, teorētiķiem un praktiķiem. Plāna rīcības virzienu izvēle lielā mērā saistīta ar dažādos starptautiskos dokumentos akcentētajiem izaicinājumiem sieviešu un vīriešu vienlīdzīgu tiesību un iespēju veicināšanā, jo īpaši ANO Sieviešu diskriminācijas izskaušanas komitejas 2020.gada 10.marta rekomendācijā 1979.gada Konvencijas par jebkuras sieviešu diskriminācijas izskaušanu veiksmīgākai ieviešanai Latvijā paustais. Plāna izstrādē ņemti vērā arī šādos dokumentos norādītie izaicinājumi:

* NAP 2021.-2027.gadam;[[6]](#footnote-6)
* EK Dzimumu līdztiesības stratēģija 2020.-2025.gadam[[7]](#footnote-7);
* EK Baltā grāmata par mākslīgo intelektu[[8]](#footnote-8);
* ES Padomes secinājumi “Samazināt vīriešu un sieviešu darba samaksas atšķirību: galvenās politikas jomas un pasākumi;”[[9]](#footnote-9)
* ANO Sieviešu tiesību veicināšanas institūcijas “UN Women” Stratēģija sieviešu ar invaliditāti tiesību veicināšanai[[10]](#footnote-10) un Stratēģija jaunatnes iesaistei dzimumu līdztiesības veicināšanā[[11]](#footnote-11);
* UNESCO Dzimumu līdztiesības plāns 2014.-2021.gadam[[12]](#footnote-12) un
* ANO Cilvēku ar invaliditāti tiesību komitejas 2017.gada 10.oktobra rekomendācijas ANO Konvencijas par cilvēku ar invaliditāti tiesībām ieviešanai Latvijā.[[13]](#footnote-13)

Plāna pasākumu un to rezultatīvo rādītāju definēšanā primāri tika vērtēts, vai to īstenošanu un sasniegto rezultātu novērtēšanu iespējams nodrošināt trīs gadu periodā, vienlaikus ņemot vērā arī ierobežotos politikas jomai atvēlētos valsts budžeta līdzekļus un LM resora kapacitāti. Jāatzīmē, ka daļa Plāna pasākumu īstenošana ir atkarīga no ārvalstu finansējuma piesaistes (vairāk skat. Plāna 4.nodaļu).

Ar Plāna starpniecību iecerēts risināt tikai visaktuālākos izaicinājumus, kā pamatjomas izvēloties stereotipu un aizspriedumu mazināšanu darba tirgū un izglītībā, kā arī ar dzimumu saistības vardarbības novēršanu. Vienlaikus liela uzmanība tiek veltīta valsts pārvaldes kapacitātes stiprināšanai, starpinstitūciju sadarbības attīstīšanai un izpratnes par dzimumu līdztiesību un tās sasaisti ar nozaru politikām turpmākai pilnveidošanai. Plāna īstenošanas gaitā iecerēts būtiski stiprināt valsts pārvaldes sadarbību ar NVO un dažādu sabiedrības grupu pārstāvjiem, nodrošinot, ka sieviešu un vīriešu vienlīdzīgu tiesību un iespēju veicināšanas pasākumi ir atbilstoši to mērķauditorijām un faktiskajām sabiedrības vajadzībām. Būtiski atzīmēt, ka tiks pievērsta pastiprināta uzmanība, lai Plāna pasākumu rezultāti būtu pieejami un ērti lietojami arī personām ar sensoriem traucējumiem, savukārt gadījumos, kad pasākuma īstenošana notiek klātienē, tiks ņemti vērā arī fiziskās vides pieejamības aspekti.

Lai sekmētu precīzāku nozarēs konstatēto izaicinājumu atspoguļojumu un nepieciešamo risinājumu identificēšanu, laikā no 2020.gada augusta līdz novembrim tika organizētas klātienes, attālinātas, elektroniskas un telefoniskas konsultācijas ar CSP, EM, FM, IeM, IZM, JSPA, KM, LIAA, PKC, SIF, TM, VARAM, VAS, VBTAI, VDI, VIAA, VISC, VK un VM, kā arī LR Prokuratūras ekspertiem, pārrunājot plānotos pasākumus un sadarbību to īstenošanā. Tāpat Plāna izstrādē iesaistīta Komiteja[[14]](#footnote-14), kas Plānu apsprieda 2020.gada 21.oktobra sēdē. Plāns prezentēts arī Sociālās iekļaušanas politikas koordinācijas padomes[[15]](#footnote-15) 2020.gada 6.oktobra sēdē. Papildus 2020.gada 13.oktobrī tika organizēta tiešsaistes diskusija ar NVO, kurā piedalījās biedrību “Centrs MARTA” un “Latvijas Cilvēku ar īpašām vajadzībām sadarbības organizācija SUSTENTO” pārstāvji, sniedzot savus komentārus par LM un citu institūciju iesniegtajiem priekšlikumiem. Savukārt 2020.gada 24.novembrī tika organizēta tiešsaistes sanāksme ar biedrības “Latvijas Jaunatnes padome” ekspertiem, lai pārrunātu iespējami veiksmīgākās jauniešu mērķauditorijas uzrunāšanas metodes un pieejas. Papildus Plāna projekta izstrādē vērtēti un iespēju robežās ņemti vērā biedrības “Sieviešu tiesību institūts” iesniegtie komentāri un priekšlikumi.

2020.gada 20.janvārī Plāna projekts tika publicēts LM mājaslapā, tādējādi nodrošinot sabiedrības līdzdalības iespējas dokumenta izstrādes procesā.[[16]](#footnote-16)

# **Plāna ietvaros īstenojamie pasākumi**

|  |  |
| --- | --- |
| **Plāna mērķis** | Veidot integrētu, mērķtiecīgu un efektīvu politiku, kas sekmē sieviešu un vīriešu vienlīdzīgu tiesību un iespēju īstenošanu dzīvē |
| **Politikas rezultāts** | Plāna īstenošana veicina šādu politikas rezultātu sasniegšanu:   * sieviešu un vīriešu darba algas atšķirība 2024.gada sākumā nepārsniedz 14,1%[[17]](#footnote-17); * digitālās ekonomikas un sabiedrības indekss 2014.gada sākumā nav zemāks par 50,0 punktiem[[18]](#footnote-18); * Eiropas Dzimumu līdztiesības institūta 2023.gada dzimumu līdztiesības indeksā Latvijas rādītājs nav zemāks par 59,7 punktiem 100 punktu skalā[[19]](#footnote-19);   Pasaules Ekonomikas foruma 2024.gada dzimumu līdztiesības indeksā Latvijas rādītājs nav zemāks par 0,785 viena punkta skalā[[20]](#footnote-20).  Plāna īstenošana sniedz ieguldījumu šādu NAP 2021.-2027.gadam izvirzīto starpposma rezultātu sasniegšanā:   * potenciāli zaudēto mūža gadu skaits uz 100 000 iedzīvotāju līdz 64 gadiem samazinājies līdz 4950 gadiem[[21]](#footnote-21); * skolēnu, kuri cietuši no skolasbiedru ņirgāšanās, skaits samazinājies līdz 21,5%; * mirstības no pašnāvībām uz 100 000 iedzīvotājiem īpatsvars samazinājies līdz 15,2%; * bērnu, kuri dzīvo kopā ar abiem vecākiem, īpatsvars pieaudzis līdz 74,5%; * personu īpatsvars zem minimālā ienākumu līmeņa samazinājies līdz 8,7%; * sabiedrībā balstītu sociālo pakalpojumu saņēmēju skaits uz 10 000 iedzīvotājiem skaits pieaudzis līdz 223 personām; * 16-74 gadus vecu personu īpatsvars, kurām ir pamata un augstākas digitālās prasmes pieaudzis līdz 54,0%; * 25-64 gadus vecu iedzīvotāju, kuri pēdējo 12 mēnešu laikā piedalījušies formālajā vai neformālajā izglītībā/mācībās, īpatsvars pieaudzis līdz 51,0%; * no vardarbības izglītības iestādē vairākas reizes mēnesī cietušo 15 gadus vecu bērnu skaits samazinājies līdz 8,0%; * nodarbinātības līmenis vecuma grupā 20-64 gadi pieaudzis līdz 77,5%; * ilgstošā bezdarba līmenis vecuma grupā 15-74 gadi samazinājies līdz 2,6%; * sociāli apdrošināto personu īpatsvars, kuru valsts sociālās apdrošināšanas obligāto iemaksu objekts ir zem minimālās algas samazinājies līdz 27,0%; * iedzīvotāju lepnums par piederību Latvijai pieaudzis līdz 92,0%; * iedzīvotāju savstarpējais atbalsts pieaudzis līdz 4,9 punktiem 10 punktu skalā; * subjektīvā diskriminācijas pieredze samazinājusies līdz 7,2%; * medijpratības pieredze pieaugusi līdz 15,0%; * iedzīvotāju uztvere par iespēju ietekmēt rīcībpolitiku pieaugusi līdz 2.8 punktiem 10 punktu skalā; * iedzīvotāju informētība, pieredze un apmierinātība ar saņemtajiem valsts pakalpojumiem saglabājusies 8 punktu vērtībā 10 punktu skalā; * noziedzīgu nodarījumu skaits uz 10 000 iedzīvotājiem samazinājies līdz 212,5. |

**1.rīcības virziens: SIEVIEŠU UN VĪRIEŠU VIENLĪDZĪGAS TIESĪBAS UN IESPĒJAS DARBA TIRGŪ UN IZGLĪTĪBĀ**

|  |  |  |  |  |  |  |
| --- | --- | --- | --- | --- | --- | --- |
| **Nr.**  **p.k.** | **Pasākums** | **Darbības rezultāts** | **Rezultatīvais rādītājs** | **Atbildīgā institūcija** | **Iesaistītās institūcijas** | **Īstenošanas termiņš** |
|  | Pilnveidots atbalsts darba un privātās dzīves līdzsvara nodrošināšanai. | * 1. Rosinātas diskusijas par darba un privātās dzīves līdzsvara ievērošanu Latvijas uzņēmumos.[[22]](#footnote-22) | 5 **animēti videostāsti** par darba un privātās dzīves līdzsvara ieguvumiem | LDDK | LM | 2021.gada 4.ceturksnis |
| **Forums**[[23]](#footnote-23)par darba un privātās dzīves līdzsvaru cieņpilna darba idejas kontekstā | LDDK | LM | 2021.gada 2.ceturksnis |
| * 1. Nodrošināta Eiropas Parlamenta un Padomes 2019.gada 20.jūnija direktīvas 2019/1158 par darba un privātās dzīves līdzsvaru vecākiem un aprūpētājiem un ar ko atceļ Padomes Direktīvu 2010/18/ES pārņemšana. | **Grozījumi** tiesību aktos (pēc nepieciešamības) | LM | VK, LDDK, LBAS, NVO | 2022.gada 1.ceturksnis |
|  | Labās prakses piemēru darba un privātās dzīves līdzsvarošanai izpēte. | * 1. Popularizēti labās prakses piemēri darba un privātās dzīves līdzsvarošanai uzņēmumos.[[24]](#footnote-24) | 2 labākās darba un privātās dzīves līdzsvara pieejas uzņēmumā **apbalvošanas** pasākumi | LDDK | LM | 2022.gada 1.ceturksnis |
| * 1. Apkopoti darba devēju labās prakses piemēri darba un privātās dzīves līdzsvara nodrošināšanā.[[25]](#footnote-25) | **Labās prakses apkopojums** par darba un privātās dzīves saskaņošanas praksēm | SIF | LM, uzņēmumi, NVO | 2022.gada 4.ceturksnis |
|  | Atšķirīgas attieksmes risku mazināšana darba tirgū. | * 1. Sieviešu un vīriešu vienlīdzīgu tiesību un iespēju princips ietverts koplīguma paraugā. | **Rekomendācijas** koplīgumu satura pilnveidošanai | LM | LBAS, LDDK, NVO | 2022.gada 2.ceturksnis |
| * 1. Mazināta diskriminācija un atšķirīga attieksme darba tirgū pret sievietēm personas vecuma un veselības stāvokļa dēļ.[[26]](#footnote-26) | **Tematiski pasākumi** par sociālo iekļaušanu un diskriminācijas mazināšanu | SIF | LM | 2022.gada 4.ceturksnis |
| * 1. Darba devēju un to darbinieku informētības par diskriminācijas novēršanas, iekļaujošas vides un dažādības vadības jautājumiem paaugstināšana.[[27]](#footnote-27) | **Izglītojoši pasākumi** darba devējiem un to darbiniekiem dažādības vadības un iecietības (tolerances) paaugstināšanai, t.sk. dzimuma aspekta integrēšana budžeta procesā | SIF | LM | 2022.gada 4.ceturksnis |
|  | Motivācijas paaugstināšanas un atbalsta pasākumu nodrošināšana personām, kas pakļautas sociālās atstumtības un diskriminācijas riskam dzimuma dēļ. | * 1. Veicināta mērķgrupas motivācija, sniedzot karjeras izvēles, sociālā darba un izglītības jomas speciālistu, juristu, pašapziņas celšanas treneru u.c. ekspertu konsultācijas personas pašvērtējuma paaugstināšanai, attīstot nepieciešamās sociālās prasmes un iemaņas, jo īpaši prasmes, kas palīdz iekļauties sabiedrībā un uzsākt darba meklējumus, iesaistīties izglītībā (apmācībā), kvalifikācijas ieguvē un nodarbinātībā.[[28]](#footnote-28) | Individuālās un grupu konsultācijas u.c. **atbalsta pasākumi** (atbilstoši personu vajadzībām un individuālai problēmsituācijai) | SIF | LM, uzņēmēji, NVO | 2022.gada 4.ceturksnis |
| * 1. Veicināta Latvijas romu sieviešu līdzdalība pilsoniskās sabiedrības attīstībā un romu integrācijas politikas īstenošanā. | Ne mazāk kā **14 Latvijas romu sievietes** piedalījušās (atbalstītas dalībai) divās līdzdalības veicināšanas darbnīcās Lietuvā un Igaunijā[[29]](#footnote-29) | KM | NVO | 2022. gada 4.ceturksnis |
| Organizēts **trīs dienu starptautisks seminārs** romu sieviešu kapacitātes stiprināšanai un līdzdalības veicināšanai[[30]](#footnote-30) | KM | NVO | 2023. gada 4.ceturksnis |
|  | Vienlīdzīgas darba samaksas veicināšana darba tirgū. | * 1. Veikta sabiedrības informēšana par ikviena tiesībām saņemt vienādu atalgojumu par vienādu vai tādas pašas vērtības darbu, vienlaikus popularizējot Trauksmes cēlēju platformu, kā arī VDI un Tiesībsarga biroja atbalsta pasākumus darba tiesību pārkāpumu jomā. | **Sociālo tīklu kampaņa** par ikviena tiesībām saņemt vienādu atalgojumu par tādu pašu vai vienādas vērtības darbu, iekļaujot informāciju par darba samaksas atšķirībām konkrētās nozarēs (jo īpaši finanšu un apdrošināšanas sektorā un informācijas un komunikāciju tehnoloģiju sektorā)[[31]](#footnote-31) | LM | VK, VDI, NVO, nozaru arodbiedrības | 2021.gada 3.ceturksnis |
| * 1. Rosinātas publiskas diskusijas par šķēršļiem, kas kavē vienlīdzīgas darba samaksas principa praktizēšanu atsevišķās nozarēs. | Vienlīdzīgas darba samaksas **kampaņa** ar aicinājumu nodarbinātajām sievietēm beigt darbu 1 stundu un 15 minūtes agrāk[[32]](#footnote-32) | LM | EM, CSP, NVO | 2022.gada 3.ceturksnis |
| * 1. Izvērtēta iespēja noteikt valsts un pašvaldību institūcijām, valsts un pašvaldību kapitālsabiedrībām un publiski privātām kapitālsabiedrībām pienākumu publiskot pārskatu par noteiktās amatu grupās nodarbināto atalgojumu dalījumā pēc dzimuma. | **Grozījumi** MK 2016.gada 22.aprīļa noteikumos Nr.225 “Kārtība, kādā tiek publiskota informācija par amatpersonu (darbinieku) atlīdzības noteikšanas kritērijiem un darba samaksas apmēru sadalījumā pa amatu grupām” | LM | PKC, VK | 2022.gada 2.ceturksnis |
| * 1. Veikts regulārs informācijas apkopojums par sieviešu un vīriešu līdzsvarotas pārstāvniecības uzņēmumu valdēs un padomēs, kā arī izstrādāti priekšlikumi līdzsvarotākas pārstāvniecības veicināšanai. | Ikgadējā pārskatā par valsts kapitālsabiedrībām un valsts kapitāla daļām iekļauti **priekšlikumi** sieviešu un vīriešu līdzsvarotākas pārstāvniecības veicināšanai uzņēmumu valdēs un padomēs, tai skaitā nominācijas procesos | PKC | LM | 2021.gada 4.ceturksnis |
|  | Stereotipu mazināšana attiecībā uz sievietēm un vīriešiem piemērotām profesijām un nozarēm. | * 1. Veikta sabiedrības informēšana par dažādām profesijām un nodarbinātības formām un veidiem, tai skaitā uzņēmējdarbību, akcentējot tiesības un iespējas izvēlēties nodarbošanos neatkarīgi no personas dzimuma. | **Informatīvi pasākumi** diskusiju veicināšanai publiskajā telpā (iedvesmojošas tiešsaistes un klātienes sarunas un diskusijas sociālajos tīklos un sabiedriskos pasākumos, diskusijas rosinoši raksti u.c.) | LM | LIAA, NVO | 2022.gada 1.ceturksnis |
| * 1. Veicinātas publiskas diskusijas par zēnu un meiteņu karjeras izvēli ietekmējošiem faktoriem. | **Radošās darbnīcas** vienlaikus vismaz 10 pašvaldībās | VIAA | LM, NVO | 2023.gada 4.ceturksnis |
| * 1. Veicināta meiteņu interese par karjeru informācijas un komunikācijas tehnoloģiju nozarē, vienlaikus informējot par izglītības iespējām reģionos. | Pasākums **programmēšanas apguvei** vismaz 10 izglītības iestādēs un novadu bibliotēkās, piedāvājot meitenēm apgūt vienkāršas lietotnes vai kodējuma izstrādi | VIAA | VARAM, KM, NVO | 2023.gada 4.ceturksnis |
| * 1. Veicināta zēnu interese par karjeru izglītībā, veselības un sociālajā aprūpē. | Organizētas **zēnu vadītas mācību stundas** pašu izvēlētos mācību priekšmetos vismaz 10 izglītības iestādēs | VIAA | NVO | 2022.gada 2.ceturksnis |
| Organizēta iedvesmojoša **sociālo tīklu kampaņa** par vīriešiem, kuri izvēlējušies karjeru izglītībā, veselības un sociālajā aprūpē | VIAA | LM, NVO, uzņēmēji | 2022.gada 4.ceturksnis |
| Organizēts **ēnošanas gads**, piedāvājot ciklisku ēnošanu reizi mēnesī izglītības, veselības vai sociālās aprūpes institūcijās 9.-12.klašu un profesionālās izglītības iestāžu audzēkņiem vismaz 10 izglītības iestādēs | IZM | NVO, LM, uzņēmumi | 2021.gada 3.ceturksnis |
| * 1. Veicinātas meiteņu līderības prasmes savu tiesību aizstāvībai darba tirgū. | Organizēti **līderības prasmju treniņi** 9.-12.klašu un profesionālās izglītības iestāžu audzēknēm | JSPA | VIAA, NVO | 2022.gada 4.ceturksnis |
|  | Veicināta sabiedrības izpratne par sieviešu un vīriešu vienlīdzīgu tiesību un iespēju principu un tā nozīmi ikdienas dzīvē. | * 1. Rosināta diskusija par mūsdienu sieviešu un vīriešu lomu ģimenē un sabiedrībā. | **Sarunu cikls** dažādos formātos (informatīvi raksti, podkāsti, tematiskas talkas u.c. publicitātes pasākumi) | LM | Nozaru ministrijas, LIAA, NVO | 2022.gada 2.ceturksnis |
| **Domnīca** par zēnu un meiteņu, sieviešu un vīriešu vienlīdzīgām tiesībām un iespējām[[33]](#footnote-33) | IZM | LM, NVO | 2022.gada 1.ceturksnis |
| * 1. Veikta sabiedrības aptauja, veicinot diskusiju par dzimumu stereotipiem un aizspriedumiem attiecībā uz sieviešu un vīriešu lomu ģimenē un sabiedrībā. | **Sabiedrības aptauja** par iedzīvotāju izpratni un attieksmi pret dzimumu līdztiesības jautājumiem | LM | NVO | 2022.gada 2.ceturksnis |
| * 1. Izvērtēta iespēja ieviest vienlīdzīgu iespēju aktualizēšanas balvu žurnālistikā. | 1 **nominācija** valsts mēroga žurnālistikas konkursā | LM | KM, NVO | 2022.gada 4.ceturksnis |
| * 1. Izveidota platforma vispusīgas informācijas nodrošināšanai par aktuālajiem izaicinājumiem un panākumiem sieviešu un vīriešu vienlīdzīgu tiesību un iespēju veicināšanas jomā. | **Tematiska lapa** par aktualitātēm dzimumu līdztiesības jomā sociālajā tīklā “Facebook”  Ne mazāk kā trīs **pašvaldību informatīvajos izdevumos** izveidota tematiska sadaļa, kurā iedzīvotāji tiek informēti par aktuālajiem dzimumu līdztiesības politikas jautājumiem | LM | NVO | 2022.gada 3.ceturksnis |
| * 1. Veicināta darbā ar jaunatni iesaistīto personu un jaunatnes organizāciju pārstāvju izpratnes par dzimumu līdztiesības nozīmi ikdienas dzīvē veidošanās, akcentējot problēmjautājumus, ar kuriem saskaras jaunieši. | **Diskusija** par zēnu un meiteņu, sieviešu un vīriešu vienlīdzīgām tiesībām un iespējām[[34]](#footnote-34) | JSPA | LM, NVO | 2021.gada 3.ceturksnis |
| Veikti **grozījumi** jaunatnes darbinieka profesijas standartā, iekļaujot zināšanas un izpratni par dzimumu līdztiesību profesionālās darbības veikšanai | IZM | LM, NVO, pašvaldības | 2023.gada 3.ceturksnis |

**2.rīcības virziens: VARDARBĪBAS ĢIMENĒ UN AR DZIMUMU SAISTĪTAS VARDARBĪBAS NOVĒRŠANA**

|  |  |  |  |  |  |  |
| --- | --- | --- | --- | --- | --- | --- |
| **Nr.**  **p.k.** | **Pasākums** | **Darbības rezultāts** | **Rezultatīvais rādītājs** | **Atbildīgā institūcija** | **Iesaistītās institūcijas** | **Īstenošanas termiņš** |
|  | Nulles tolerances veicināšana vardarbības ģimenē un ar dzimumu saistītas vardarbības novēršanai. | * 1. Veikta sabiedrības izglītošana par ar dzimumu saistītas vardarbības pazīmēm un veidiem, rosinot publiskas diskusijas par augstas vardarbības tolerances radītajām sekām. | **Publiska diskusija** ar nozares ekspertiem, piedaloties Baltās lentītes kustības vēstnešiem Latvijā[[35]](#footnote-35) | LM | IeM, VM, VP, VDI, VBTAI, NVO | 2021.gada 4.ceturksnis |
| * 1. Rosināta skolēnu domu apmaiņa par cieņpilnu attiecību veidošanu. | Vispārējās izglītības iestāžu 9.-12.klašu un profesionālās izglītības iestāžu audzēkņu **radošo darbu konkurss** | LM | IZM, VISC, VBTAI, NVO, pašvaldības | 2021.gada 2.ceturksnis |
| **Informatīva kampaņa** jauniešiem par cieņpilnu partnerattiecību veidošanu | LM | IZM, NVO, pašvaldības | 2021.gada 3.ceturksnis |
| * 1. Apzināti un analizēti būtiskākie faktori, kas veicina ar dzimumu saistītu vardarbību un kavē nulles tolerances veidošanos sabiedrībā. | **Jauniešu debates** par dzimumu stereotipu nozīmi ar dzimumu saistītas vardarbības gadījumu veicināšanā un augstas vardarbības tolerances uzturēšanā | KM | LM, NVO | 2023.gada 1.ceturksnis |
|  | Seksuālās vardarbības, tostarp seksuālās uzmākšanās risku apzināšana nakts izklaides vietās. | * 1. Veikts starptautisks novērtējums par seksuālās vardarbības izplatību nakts izklaides vietās, vienlaikus apzinot labās prakses piemērus drošas vides veidošanai bāros un naktsklubos.[[36]](#footnote-36) | **Pētījums** par seksuālās vardarbības izplatību nakts izklaides vietās  **Publiska diskusija** par pētījuma rezultātiem un izaicinājumiem | NVO | LM, VP | 2021.gada 2.ceturksnis |
|  | Konfliktu risināšanas un dusmu menedžmenta prasmju, kā arī cieņpilnu un uz līdztiesības principiem balstītu attiecību veidošanas prasmju pilnveidošana skolēniem. | * 1. Kustības “Draudzīga skola” ietvaros organizēts labās prakses konkurss pedagogiem, akcentējot dzimumu līdztiesības un cieņpilnu attiecību tēmu dažādos mācību priekšmetos. | Organizēts labās prakses **konkurss** mācību priekšmetu skolotājiem | VBTAI | LM, IZM, NVO | 2021.gada 2.ceturksnis |
|  | Atbalsta pasākumu no vardarbības cietušām personām efektivitātes paaugstināšana. | * 1. Izstrādāta iestāžu sadarbības shēma vardarbības ģimenē identificēšanai, draudu novēršanai un psihosociāla atbalsta sniegšanai ārkārtējās situācijas laikā. | Iestāžu **sadarbības shēma**[[37]](#footnote-37) | LM | IeM, TM, VM, VP, JPA, NVO | 2021.gada 3.ceturksnis |
|  | Vardarbības ģimenē un ar dzimumu saistītas vardarbības novēršanas politikas monitorings. | * 1. Veikts vardarbības un ar dzimumu saistītas vardarbības novēršanas pasākumu ietekmes novērtējums par laikposmu 2016.-2020.gads, identificējot pasākumus un būtiskākos izaicinājumus, kā arī izvirzot konkrētus risinājumus politikas attīstībai turpmākajos gados. | **Politikas novērtējums** turpmākai vardarbības ģimenē un ar dzimumu saistītas vardarbības novēršanas politikas attīstībai[[38]](#footnote-38) | LM | IeM, TM, VM, KM, JPA, NVD, SPKC, VBTAI, VDI, VP, NVO | 2021.gada 4.ceturksnis |
| * 1. Veikts pēc dzimuma dalītu statistikas datu novērtējums vardarbības ģimenē un ar dzimumu saistītas vardarbības izplatībā, identificējot trūkstošos vai nepilnīgos datus, novērtējot esošo datu apmaiņas efektivitāti, nepieciešamības gadījumā sniedzot priekšlikumus indikatoriem nākamajam plānošanas periodam. | **Datu pieejamības novērtējums** ar priekšlikumiem pēc dzimuma dalītu statistikas datu pieejamības, kvalitātes un apmaiņas uzlabošanā vardarbības ģimenē un ar dzimumu saistītas vardarbības novēršanas politikas attīstībai[[39]](#footnote-39) | LM | CSP, IeM, TM, VM, KM, JPA, NVD, SPKC, VBTAI, VDI, VP, NVO | 2023.gada 1.cetusrksnis |
|  | Atbalsta pasākumi viena vecāka ģimenēm bērnu aprūpes un audzināšanas jautājumos. | * 1. Organizēta Uzticības tālruņa akcija “Es audzinu viens!”, nodrošinot iespēju saņemt ekspertu konsultācijas par aktuāliem bērnu aprūpes un audzināšanas jautājumiem. | Sniegtas ne mazāk kā 150 telefoniskas un elektroniskas **konsultācijas** | VBTAI | LM | 2021.g. 2.ceturksnis |

**3.rīcības virziens: DZIMUMU LĪDZTIESĪBAS INTEGRĒTĀS PIEEJAS STIPRINĀŠANA NOZARES POLITIKĀ**

|  |  |  |  |  |  |  |
| --- | --- | --- | --- | --- | --- | --- |
|  | Stiprināta sieviešu un vīriešu ar invaliditāti tiesību ievērošana dzimumu līdztiesības politikā. | * 1. Organizēta pieredzes apmaiņa ar Ziemeļvalstu dzimumu līdztiesības veicināšanas institūcijām par sieviešu un vīriešu ar invaliditāti tiesību un iespēju veicināšanu dzimumu līdztiesības politikā. | **Pieredzes apmaiņas pasākums** par sieviešu un vīriešu ar invaliditāti tiesību un iespēju veicināšanu dzimumu līdztiesības politikā[[40]](#footnote-40) | LM | NVO | 2022.gada 3.ceturksnis |
|  | Dzimumu līdztiesības nozīmes mākslīgā intelekta nozarē aktualizēšana. | * 1. Rosinātas diskusijas par nepieciešamību analizēt sieviešu un vīriešu vienlīdzīgu tiesību un iespēju principa integrēšanu mākslīgā intelekta un automatizācijas sistēmās, jo īpaši attiecībā uz sieviešu un vīriešu tēla stereotipizāciju. | **Publiska diskusija** ar nozares ekspertiem par dzimumu līdztiesības un mākslīgā intelekta nozares sasaisti | LM | VARAM, NVO | 2023.gada 1.ceturksnis |
|  | Dzimumu līdztiesības politikas monitorings. | * 1. Veikts dzimumu līdztiesības politikas ietekmes uz vīriešiem novērtējums par laikposmu 2017.-2021.gads, sniedzot priekšlikumus turpmākai politikas attīstībai. | **Politikas novērtējums** turpmākai dzimumu līdztiesības politikas attīstībai | LM | Nozaru ministrijas, SIF, VBTAI, VDI, CSP, SPKC, NVO | 2022.gada 4.ceturksnis |
| * 1. Veikta tiesību aktu izpēte, vērtējot, kuros tiesību aktos nepieciešams ietvert tiesību normas, kas nosaka administratīvo atbildību par atšķirīgas attieksmes dzimuma dēļ un dzimumu diskriminācijas aizlieguma pārkāpuma sekas. | Tiesību normu **pārskats/apkopojums**  **Grozījumi** tiesību aktos (pēc nepieciešamības) | LM | TM | 2021.gada 2.ceturksnis |
| * 1. Apzināti Latvijas augstskolu studentu izstrādātie bakalaura, maģistra un doktorantūras studiju noslēguma darbi par dzimumu līdztiesības tematiku. | Studentu zinātnisko darbu **apkopojums** | LM | IZM, NVO, augstskolas | 2022.gada 3.ceturksnis |
|  | Sieviešu un vīriešu vienlīdzīgu tiesību un iespēju sekmējošu tiesību aktu un nozaru politiku veicināšana. | * 1. Izvērtēt iespēju ieviest kārtību tiesību aktu un attīstības plānošanas dokumentu sākotnējās ietekmes uz dzimumu līdztiesību novērtēšanai.[[41]](#footnote-41) | **Metodika** novērtējuma veikšanai  **Grozījumi** MK 2014.gada 2.decembra noteikumos Nr.737 “Attīstības plānošanas dokumentu izstrādes un ieteikumu izvērtēšanas noteikumi”  **Grozījumi** MK 2009.gada 15.decembra instrukcijā Nr.19 “Tiesību akta projekta sākotnējās izvērtēšanas kārtība”  **Tiešsaistes mācības** metodikas ieviešanai praksē | LM | VK, PKC | 2023.gada 2.ceturksnis |
|  | Valsts pārvaldes ekspertu, pašvaldības u.c. speciālistu izglītošana dzimumu līdztiesības jautājumos. | * 1. Īstenota valsts pārvaldes augstākā līmeņa vadītāju izglītošana par dzimumu līdztiesības mērķiem un uzdevumiem. | Valsts pārvaldes augstākā līmeņa vadītāju kompetences paaugstināšanas pasākumos iekļauti dzimumu līdztiesības jautājumi | VK | VAS | 2021.gada 4.ceturksnis |
| * 1. Veikta valsts pārvaldes iestāžu darbinieku izglītošana par dzimumu līdztiesības un nediskriminācijas principa integrēšanu politikas plānošanas, īstenošanas un novērtēšanas procesā. | 3 **mācību semināri** valsts pārvaldes speciālistiem par dzimumu līdztiesības principu integrēšanu politikas plānošanā, īstenošanā un novērtēšanā | LM | VAS | 2023.gada 2.ceturksnis |
| * 1. Ieviestas atvērto durvju dienas, kurās uzņēmēji, NVO, sociālo dienestu, izglītības iestāžu, mediju un radošo profesiju pārstāvji, kā arī studenti, valsts un pašvaldības iestāžu darbinieki u.c. interesenti aicināti pieteikties ekspertu konsultācijām un saņemt ieteikumus dzimumu līdztiesības aspekta integrēšanai ikdienas darbā. | 10 dzimumu līdztiesības, darba tiesību, cilvēktiesību u.c. nozaru ekspertu sniegtas **konsultācijas**[[42]](#footnote-42) | LM | VDI, NVO | 2022.gada 1.ceturksnis |
| * 1. Izstrādāta sociālā darba metodika darbam ar jauniešiem un darbam ar diskriminācijas riskam pakļautām sabiedrības grupām. | 2 **metodikas** sociālā darba speciālistiem[[43]](#footnote-43) | LM | NVO | 2022.gada 4.ceturksnis |
| * 1. Pilnveidotas tiesnešu un prokuroru zināšanas un izpratne par dzimumu diskriminācijas un atšķirīgas attieksmes aizliegumu dzimuma dēļ principa saturu, piedaloties EP HELP[[44]](#footnote-44) platformas organizētajās lekcijās un semināros. | Vismaz 10 **tiesneši** un 10 **prokurori** piedalījušies tiešsaistes lekcijās vai semināros | TA, Prokuratūra | TM, Tiesnešu mācību centrs | 2023.gada 3.ceturksnis |
|  | Latvijas dzimumu līdztiesības institucionālā mehānisma stiprināšana. | * 1. Veicināta dzimumu līdztiesības jautājumu aktualizēšana pašvaldībās. | Izveidots **pašvaldību amatpersonu kontaktu tīkls** izpratnes veidošanai par dzimumu līdztiesības jautājumiem pašvaldībās | LM | - | 2023.gada 2.ceturksnis |
| Vismaz viena **novada attīstības programmā** iekļauti pasākumi, kas tieši vērsti uz sieviešu un vīriešu vienlīdzīgu tiesību un iespēju veicināšanu novadā | LM | VARAM, NVO | 2023.gada 3.ceturksnis |
| * 1. Rosināta jauniešu un valsts pārvaldes domu apmaiņa zēnu un meiteņu vienlīdzīgu tiesību un iespēju veicināšanai ikdienas dzīvē. | Izveidots Komitejas un bērnu un jaunatnes NVO **sadarbības tīkls** Jaunatnes konsultatīvās padomes ietvaros[[45]](#footnote-45) | LM | IZM, NVO | 2023.gada 3.ceturksnis |
| * 1. Veicināta jauniešu interese par dzimumu līdztiesības jautājumiem, piedāvājot prakses iespējas LM. | Ieviesta **prakses iespēja** dzimumu līdztiesības politikas plānošanas jomā | LM | NVO, augstskolas | 2023.gada 4.ceturksnis |
|  | Dzimuma aspekta integrēšana valsts budžeta procesos. | * 1. Izlases kārtībā veikta trīs ministriju vai citu centrālo valsts pārvaldes iestāžu budžeta rezultātu un rezultatīvo rādītāju dalījumā pēc dzimuma izpildes analīze, vienlaikus vērtējot nepieciešamību pēc praktiskiem semināriem institūciju finanšu resursu plānošanā iesaistītajiem ekspertiem. | **Ieteikumi** turpmāko pārskatu par valsts budžeta rezultātu un rezultatīvo rādītāju izpildi pilnveidošanai | LM | FM | 2022.gada 3.ceturksnis |
| * 1. Veikta ārvalstu prakses izpēte dzimuma aspekta integrēšanai valsts budžeta procesos, identificējot Latvijas situācijai piemērotākās prakses un metodes. | **Ieteikumi** dzimuma aspekta integrēšanai valsts budžeta procesos ilgtermiņā | LM | NVO | 2022.gada 4.ceturksnis |

1. Projekta līguma Nr.881676-B4A; ES programmas “Tiesības, vienlīdzība un pilsonība” līdzfinansējums. [↑](#footnote-ref-1)
2. Projekta identifikācijas Nr.9.1.4.4./16/I/001; ESF līdzfinansējums. [↑](#footnote-ref-2)
3. Projekta identifikācijas Nr.9.2.1.1/15/I/001; ESF līdzfinansējums. [↑](#footnote-ref-3)
4. Projekta līguma Nr. 881892-NRP5-LV; ES programmas “Tiesības, vienlīdzība un pilsonība” līdzfinansējums [↑](#footnote-ref-4)
5. ES programmas “Tiesības, vienlīdzība un pilsonība” līdzfinansējums. [↑](#footnote-ref-5)
6. *NAP 2021.-2027.gadam.*

   Pieejams: <https://www.pkc.gov.lv/sites/default/files/inline-files/NAP2027galaredakcija.pdf> [↑](#footnote-ref-6)
7. *Paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Savienība, kurā valda līdztiesība: dzimumu līdztiesības stratēģija 2020.-2025.gadam”.* EK. 05.03.2020., COM/2020/152 final.

   Pieejams: <https://eur-lex.europa.eu/legal-content/LV/TXT/?uri=CELEX:52020DC0152>. [↑](#footnote-ref-7)
8. *Baltā grāmata par mākslīgo intelektu. Eiropeiska iespēja – izcilība un uzticēšanās.* EK. 19.02.2020., COM/2020/65 final. Pieejams: <https://op.europa.eu/en/publication-detail/-/publication/aace9398-594d-11ea-8b81-01aa75ed71a1/language-lv> [↑](#footnote-ref-8)
9. *Samazināt vīriešu un sieviešu darba samaksas atšķirību: galvenās politikas jomas un pasākumi*. ES Padome. 13.06.2019. Pieejams: <https://data.consilium.europa.eu/doc/document/ST-10349-2019-INIT/lv/pdf>. [↑](#footnote-ref-9)
10. *Strategy “The Empowerment of Women and girls with disabilities: towards full and effective participation and gender equality”.* UNW. 2018. Pieejama: <https://www.unwomen.org/-/media/headquarters/attachments/sections/library/publications/2018/empowerment-of-women-and-girls-with-disabilities-en.pdf?la=en&vs=3504> [↑](#footnote-ref-10)
11. *Youth Leap into Gender Equality. UN Women’s youth and gender equality strategy: Empowered young women as partners in achieving gender equality.* UNW. 2017. Pieejams: <https://www.unwomen.org/-/media/headquarters/attachments/sections/library/publications/2017/youth-leap-into-gender-equality.pdf?la=en&vs=5054> [↑](#footnote-ref-11)
12. *Priority Gender Equality Action Plan 2014-2021.* UNESCO. 2019.

    Pieejams: <https://unesdoc.unesco.org/ark:/48223/pf0000370905>. [↑](#footnote-ref-12)
13. *Concluding observations on the initial report of Latvia.* ANO Konvencijas par cilvēku ar invaliditāti tiesībām. 10.10.2017. Pieejams: <http://docstore.ohchr.org/SelfServices/FilesHandler.ashx?enc=6QkG1d%2fPPRiCAqhKb7yhsiyaiCIuQzff7FUjD97cNmlMwHPw42Pi74CX9nqtwZb5qlEktwaQ2x8FfTttXJ0XRXWKqzZxg9%2fh7C25wlyrQ7aLZXkVZEzq%2f3ekiSe2IiYa> [↑](#footnote-ref-13)
14. Komitejas aktuālo sastāvu skat.: <https://www.lm.gov.lv/lv/media/7945/download>

    <https://www.lm.gov.lv/lv/dzimumu-lidztiesibas-komiteja/dzlk_aktualais_sastavs_2019_121.pdf> [↑](#footnote-ref-14)
15. Sociālās iekļaušanas politikas koordinācijas padomes aktuālo sastāvu skat.: <http://www.lm.gov.lv/upload/sabiedribas_lidzdaliba/sipkk/SIPKK_rik_2016.doc> [↑](#footnote-ref-15)
16. Ar sabiedrības līdzdalības ietvaros sniegto viedokļu izvērtējumu var iepazīties šeit: …. [↑](#footnote-ref-16)
17. Eurostat, 2020: <https://ec.europa.eu/eurostat/tgm/table.do?tab=table&init=1&language=en&pcode=sdg_05_20&plugin=1> [↑](#footnote-ref-17)
18. EK: Digital Economy and Society Index (DESI), 2020: <https://digital-agenda-data.eu/charts/desi-composite#chart={%22indicator%22:%22desi_sliders%22,%22breakdown%22:{%22desi_1_conn%22:5,%22desi_2_hc%22:5,%22desi_3_ui%22:3,%22desi_4_idt%22:4,%22desi_5_dps%22:3},%22unit-measure%22:%22pc_desi_sliders%22,%22time-period%22:%222020%22}> [↑](#footnote-ref-18)
19. Eiropas Dzimumu līdztiesības institūts, 2020: <https://eige.europa.eu/gender-equality-index/2019/LV> [↑](#footnote-ref-19)
20. Pasaules Ekonomikas forums, 2020: <http://www3.weforum.org/docs/WEF_GGGR_2020.pdf> [↑](#footnote-ref-20)
21. Jeb vidēji 0,05 gadi uz vienu iedzīvotāju. [↑](#footnote-ref-21)
22. Pasākums īstenojams LM, LBAS un LDDK īstenotā projekta “Līdzsvars visiem (B4A)” ietvaros (Nr.881676-B4A; ES programmas “Tiesības, vienlīdzība un pilsonība” līdzfinansējums). [↑](#footnote-ref-22)
23. Pasākums īstenojams Darba svētku jeb Starptautiskās strādnieku solidaritātes dienas (1.maijs) ietvaros. [↑](#footnote-ref-23)
24. Pasākums īstenojams LM, LBAS un LDDK īstenotā projekta “Līdzsvars visiem (B4A)” ietvaros (Nr.881676-B4A; ES programmas “Tiesības, vienlīdzība un pilsonība” līdzfinansējums). [↑](#footnote-ref-24)
25. Pasākums īstenojams LM, LBAS un LDDK īstenotā projekta “Līdzsvars visiem (B4A)” ietvaros (Nr.881676-B4A; ES programmas “Tiesības, vienlīdzība un pilsonība” līdzfinansējums. [↑](#footnote-ref-25)
26. Pasākums īstenojams SIF, PMLP un Nodrošinājuma valsts aģentūras īstenotā projekta “Dažādības veicināšana” ietvaros (Nr.9.1.4.4./16/I/001; ESF līdzfinansējums). [↑](#footnote-ref-26)
27. Pasākums īstenojams SIF, PMLP un Nodrošinājuma valsts aģentūras īstenotā projekta “Dažādības veicināšana” ietvaros (Nr.9.1.4.4./16/I/001; ESF līdzfinansējums). [↑](#footnote-ref-27)
28. Pasākums īstenojams SIF, PMLP un Nodrošinājuma valsts aģentūras īstenotā projekta “Dažādības veicināšana” ietvaros (Nr.9.1.4.4./16/I/001; ESF līdzfinansējums). [↑](#footnote-ref-28)
29. Pasākumi īstenojami KM projekta “Latvijas romu platforma V” (Nr. 881892-NRP5-LV; ES programmas “Tiesības, vienlīdzība un pilsonība” līdzfinansējums) un projekta “Latvijas romu platforma VI” (ES programmas “Tiesības, vienlīdzība un pilsonība”) ietvaros [↑](#footnote-ref-29)
30. Pasākums īstenojams KM projekta “Latvijas romu platforma V” ietvaros (Nr. 881892-NRP5-LV; ES programmas “Tiesības, vienlīdzība un pilsonība” līdzfinansējums). [↑](#footnote-ref-30)
31. Pasākums īstenojams Starptautiskās vienlīdzīgas darba samaksas dienas (18.septembris) ietvaros. Plašākas mērķauditorijas sasniegšanai plānots piesaistīt arī reģionālos medijus. [↑](#footnote-ref-31)
32. Sieviešu un vīriešu vidējās bruto darba samaksas stundā atšķirība 2019.gadā bija 15.9%, kas nozīmē, ka vidēji 75 minūtes no darbdienas sievietes strādā bez atalgojuma. Atsevišķās nozarēs atšķirība ir vēl lielāka, piemēram, finanšu un apdrošināšanas sektorā tā ir 26.0%, bet nekustamā īpašuma sektorā – 22.9%. Avots: CSP, 2020. Pasākums īstenojams Starptautiskās vienlīdzīgas darba samaksas dienas (18.septembris) ietvaros. [↑](#footnote-ref-32)
33. Pasākums īstenojams ES Jaunatnes dialoga programmas ietvaros. [↑](#footnote-ref-33)
34. Pasākums īstenojams EK Stratēģiskās partnerības izglītības, apmācības un jaunatnes jomā. [↑](#footnote-ref-34)
35. Baltās lentītes kustība apvieno vīriešus, kuri iestājas pret vīriešu vardarbību pret sievietēm. Latvijā par Baltās lentītes kustības vēstniekiem 2014.gadā tika nominēts bokseris Mairis Briedis, TV seja Renārs Zeltiņš un bijušais Valsts policijas priekšnieks Ints Ķuzis. [↑](#footnote-ref-35)
36. Pasākums īstenojams biedrības “Kaņepes laikmetīgās kultūras centrs,” Portugāles Katoļu universitātes Cilvēku attīstības pētījumu centra, organizācijas “Veselības un kopienu centrs” (Spānija), organizācijas “Re:Generations” (Serbija), Eiropas Drošas naktsdzīves tīkla “Nightlife Empowerment & Well-being Network - New Net”, Berlīnes Klubu un Kultūras pasākumu asociācijas projekta “Sexism Free Night” ietvaros sadarbībā ar LM (ES programmas “Tiesības, vienlīdzība un pilsonība” līdzfinansējums). [↑](#footnote-ref-36)
37. Izstrādāto iestāžu sadarbības shēmu plānots iekļaut līgumos starp LM un sociālo pakalpojumu sniedzējiem par valsts nodrošināto sociālās rehabilitācijas pakalpojumu sniegšanu no prettiesiskām darbībām cietušiem bērniem, no vardarbības cietušām un vardarbību veikušām pilngadīgām personām un cilvēktirdzniecības upuriem. [↑](#footnote-ref-37)
38. Novērtējuma secinājumu prezentēšana plānota Starptautiskajā pretvardarbības dienā (2.oktobris). [↑](#footnote-ref-38)
39. Datu pieejamības novērtējumā tiks ņemti vērā CSP veiktā apsekojuma “Ar dzimumu saistītas vardarbības apsekojums” rezultāti, kas būs pieejami 2022.gadā. [↑](#footnote-ref-39)
40. Pasākuma īstenošanai plānots sagatavot projekta pieteikumu Ziemeļvalstu un Baltijas valstu mobilitātes programmā “Valsts administrācija”. [↑](#footnote-ref-40)
41. Pasākuma īstenošanas gaitā tiks ņemta vērā LM izstrādātā metodika, kā arī pievērsta uzmanība tam, lai netiktu radīts papildus administratīvais slogs jomās, kurās nepieciešamība pēc šāda novērtējuma ir zemāka. [↑](#footnote-ref-41)
42. Pasākums īstenojams Starptautiskās antidiskriminācijas (1.februāris) un tai sekojošās Starptautiskās sieviešu dienas (8.marts) ietvaros. [↑](#footnote-ref-42)
43. Pasākums īstenojams LM īstenotā projekta “Profesionāla sociālā darba attīstība pašvaldībās” ietvaros (Nr.9.2.1.1/15/I/001). [↑](#footnote-ref-43)
44. **H**uman Rights **E**ducation for **L**egal **P**roffessionals: Eiropas Padomes veidota platforma tiešsaistes apmācībām juristiem. [↑](#footnote-ref-44)
45. Pasākums īstenojams Starptautiskās jaunatnes dienas (12.augusts) ietvaros. [↑](#footnote-ref-45)